29/11/2021 | Administración LocalMunicipal
A Coruña
Planeamento e Xestión do Solo
Anuncio de aprobación definitiva da modificación puntual do Plan xeral de ordenación municipal da Coruña para a incorporación de elementos ao catálogo do PXOM 2013

O Pleno do Concello, na sesión que tivo lugar o 7 de outubro de 2021, aprobou definitivamente o documento da modificación puntual do Plan xeral de ordenación municipal da Coruña para a incorporación de elementos ao catálogo do PXOM 2013, redactado pola Oficina técnica do Servizo de Planeamento e Xestión do Solo. Contra este acordo, con carácter de disposición administrativa de carácter xeral, poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contados a partir do día seguinte ao desta publicación. O acordo de aprobación definitiva da modificación puntual publicouse no DOG núm.203, do 21 de outubro de 2021. A documentación da modificación puntual tivo entrada no Rexistro electrónico da Xunta de Galicia o 3 de novembro de 2021, para os efectos da súa inscrición no Rexistro de Ordenación do Territorio e Planeamento Urbanístico de Galicia. O documento completo da modificación aprobada pódese consultar no enderezo electrónico https://coruna.gal/urbanismo no parágrafo “planeamento/planeamento vixente”; o ben desde a mesma web, a través do visor “Desenvolvemento do Planeamento”. De seguido publícanse as determinacións normativas da modificación puntual aprobada, segundo o establecido nos artigos 82.3 da Lei 2/16, e 65.2 por remisión do 70.2 da Lei 7/1985, do 2 de abril, reguladora das bases do réxime local. A Coruña, 23 de novembro de 2021 A alcaldesa, P. D. (Decreto 3847, do 27.06.2019) A directora da Área de Urbanismo María Hernández García O relato da situación urbanística na que quedan os edificios tras a súa inclusión no catálogo do PXOM/13, realízase á vista do Plano 1. Ámbito da modificación puntual, sobre o que se grafitaron, asemade do límite dos ámbitos modificados, as afeccións derivadas da aplicación das lexislación sectorial de aplicación (Camiño de Santiago Inglés, riscos, costas e aeronáuticas), e das follas do Plano O6. Cualificación e Plano O10. Catálogo, correspondente cos elementos modificados. O edificio está en solo clasificado como urbano consolidado, coa cualificación urbanística correspondente á Norma Zonal 2. Ensanche, subzona 2, manzana semi-intensiva, regulada no artigo 7.2.2. das NN. UU. do plan xeral. A tipoloxía correspondente a esta subzona é a de mazá con patio, resultando da aplicación dos apartados 3 e 4 do citado artigo unha edificación de oito (8) plantas de altura, cun fondo máximo de 15,38 ml dende aliñación ou ben, alternativamente, manter o volume existente. O edificio existente sobre a parcela, supera os parámetros anteditos, polo que de non estar catalogado, poderíase optar alternativamente por calquera de ambos os dous réximes, sen que se admita a aplicación parcial mesturada das súas determinacións. A catalogación proposta para o edificio, nivel II. Protección estrutural, suporá que se mantén o volume existente e sobre este poderán realizarse todas as obras estabelecidas no artigo 42.2 da Lei 5/2016, do 4 de maio, do patrimonio cultural de Galicia, coa única excepción das obras de ampliación, que non están permitidas polas normas vixentes do plan xeral para este nivel de catalogación. A parcela está situada na zona de influencia de costas e no territorio histórico do Camiño de Santiago Inglés, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores (LC/88) e no Título VI. Os Camiños de Santiago da LPCG/16. O edificio está en solo clasificados como urbano consolidado, coa cualificación urbanística correspondente á Norma Zonal 2. Ensanche, subzona 2, manzana semi-intensiva, regulada no artigo 7.2.2. das NN. UU. do plan xeral. A tipoloxía correspondente a esta subzona é a de mazá con patio, resultando da aplicación dos apartados 3 e 4 do citado artigo unha edificación de seis (6) plantas de altura, cun fondo máximo de 15,31 ml dende aliñación ou ben, alternativamente, manter o volume existente. O edificio existente sobre a parcela, supera os parámetros anteditos, polo que de non estar catalogado, poderíase optar alternativamente por calquera de ambos os dous réximes, sen que se admita a aplicación parcial mesturada das súas determinacións. A catalogación proposta para o edificio, nivel II. Protección estrutural, suporá que se mantén o volume existente e sobre este poderán realizarse todas as obras estabelecidas no artigo 42.2 da Lei 5/2016, do 4 de maio, do patrimonio cultural de Galicia, coa única excepción das obras de ampliación, que non están permitidas polas normas vixentes do plan xeral para este nivel de catalogación. A parcela está situada na zona de influencia de costas, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores. O edificio está en solo clasificado como urbano consolidado, coa cualificación urbanística correspondente á Norma Zonal 2. Ensanche, subzona 2, manzana semi-intensiva, regulada no artigo 7.2.2. das NN. UU. do plan xeral. A tipoloxía correspondente a esta subzona é a de mazá con patio, resultando da aplicación dos apartados 3 e 4 do citado artigo unha edificación de seis (6) plantas de altura, cun fondo máximo de 15,31 ml dende aliñación ou ben, alternativamente, manter o volume existente. O edificio existente sobre a parcela, supera os parámetros anteditos, polo que de non estar catalogado, poderíase optar alternativamente por calquera de ambos os dous réximes, sen que se admita a aplicación parcial mesturada das súas determinacións. A catalogación proposta para o edificio, nivel II. Protección estrutural, suporá que se mantén o volume existente e sobre este poderán realizarse todas as obras estabelecidas no artigo 42.2 da Lei 5/2016, do 4 de maio, do patrimonio cultural de Galicia, coa única excepción das obras de ampliación, que non están permitidas polas normas vixentes do plan xeral para este nivel de catalogación. A parcela está situada na zona de influencia de costas, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores. O edificio está en solo clasificado como urbano consolidado, coa cualificación urbanística correspondente á Norma Zonal 2. Ensanche, subzona 2, manzana semi-intensiva, regulada no artigo 7.2.2. das NN. UU. do plan xeral. A tipoloxía correspondente a esta subzona é a de mazá con patio, resultando da aplicación dos apartados 3 e 4 do citado artigo unha edificación de seis (6) plantas de altura, cun fondo máximo de 17,52 ml dende aliñación ou ben, alternativamente, manter o volume existente. O edificio existente sobre a parcela, supera os parámetros anteditos, polo que de non estar catalogado, poderíase optar alternativamente por calquera de ambos os dous réximes, sen que se admita a aplicación parcial mesturada das súas determinacións. A catalogación proposta para o edificio, nivel II. Protección estrutural, suporá que se mantén o volume existente e sobre este poderán realizarse todas as obras estabelecidas no artigo 42.2 da Lei 5/2016, do 4 de maio, do patrimonio cultural de Galicia, coa única excepción das obras de ampliación, que non están permitidas polas normas vixentes do plan xeral para este nivel de catalogación. A parcela está situada na zona de influencia de costas, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores. O edificio está en solo clasificado como urbano consolidado, coa cualificación urbanística correspondente á Norma Zonal 2. Ensanche, subzona 4, mazá intensiva, regulada no artigo 7.2.2. das NN. UU. do plan xeral. A tipoloxía correspondente a esta subzona é a de mazá compacta, resultando da aplicación dos apartados 3 e 4 do citado artigo unha edificación de seis (6) plantas de altura, cunha ocupación máxima de parcela do 100% na planta baixa e do 70% nas plantas de piso. Ao estar edificado por debaixo das previsións anteditas, no presente caso non resulta de aplicación o réxime alternativo descrito nos edificios anteriores, polo que a construción se atopa en situación de desconformidade parcial coa normativa. Para o caso de non edificar, sobre as construcións existentes resultará de aplicación o réxime de obras estabelecido no artigo 2.3.3., apartado 2. Obras e usos nos edificios existentes en situación de fóra de ordenación parcial, das NN. UU. do plan xeral, en relación co disposto no artigo 90 da LSG/16 (art.205 do RLSG/16). A catalogación proposta para o edificio, nivel III. Protección ambiental, suporá a obriga de manter a fachada do edificio e sobre este poderán realizarse todas as obras estabelecidas no artigo 42.3 da Lei 5/2016, do 4 de maio, do patrimonio cultural de Galicia, incluída a ampliación en altura nas condicións reguladas no artigo 4.2.5., apartado 3, das NN. UU. do plan xeral. A parcela está situada na zona de influencia de costas e no territorio histórico do Camiño de Santiago Inglés, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores (LC/88) e no Título VI. Os Camiños de Santiago da LPCG/16. O edificio está en solo clasificado como urbano consolidado, coa cualificación urbanística correspondente á Norma Zonal 8. Equipamentos, na categoría de uso docente de titularidade pública “ED (Pb)” regulados nos artigos 7.2.8. e 5.2.6.1. das NN. UU. do plan xeral. A catalogación proposta para o edificio, nivel II. Protección estrutural, suporá a protección do edificio existente e sobre este poderán realizarse todas as obras estabelecidas no artigo 42.2 da Lei 5/2016, do 4 de maio, do patrimonio cultural de Galicia, incluída a ampliación en volume mediante a tramitación dun estudo de detalle, prevista na ficha de condicións particulares do elemento. A parcela está situada na zona de influencia de costas, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores. O edificio está en solo clasificado como urbano consolidado, coa cualificación urbanística correspondente á Norma Zonal 2. Ensanche, subzona 3, rúa intensiva, regulada no artigo 7.2.2. das NN. UU. do plan xeral. A tipoloxía correspondente a esta subzona é a de mazá compacta, resultando da aplicación dos apartados 3 e 4 do citado artigo unha edificación de oito (8) plantas de altura, cunha ocupación máxima de parcela do 100% na planta baixa e do 70% nas plantas de piso ou ben, alternativamente, manter o volume existente. O edificio existente sobre a parcela, supera os parámetros anteditos, polo que de non estar catalogado, poderíase optar alternativamente por calquera de ambos os dous réximes, sen que se admita a aplicación parcial mesturada das súas determinacións. A catalogación proposta para o edificio, nivel II. Protección estrutural na planta baixa con fronte á rúa Posse e nivel III. Protección ambiental, nas plantas superiores a esta, suporá que se mantén o volume existente e sobre este poderán realizarse todas as obras estabelecidas no artigo 42.2 da Lei 5/2016, do 4 de maio, do patrimonio cultural de Galicia, incluídas as de ampliación, nos termos estabelecidos no artigo 4.2.5., apartado 3, das NN. UU. do plan e na ficha de condicións particulares da catalogación. A parcela está situada na zona de influencia de costas, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores. Os edificios están en solo clasificado como urbano consolidado, coa cualificación urbanística correspondente á Norma Zonal 4. Colonias protexidas e núcleos tradicionais, subzona 2. Colonia Juan Canalejo, tipo b), edificación pareada, regulada no artigo 7.2.4. das NN. UU. do plan xeral. A tipoloxía correspondente a esta subzona é a de edificación pareada, cunha ocupación de parcela definida pola existente, correspondente coa edificación principal, unha altura de edificación de dúas plantas e sete metros, e unha edificabilidade sobe parcela resultante da aplicación dos anteditos parámetros sobre esta. A norma zonal estabelece unhas determinadas condicións estéticas. A catalogación proposta para o edificio, nivel III. Protección ambiental, suporá a obriga de manter a volumetría e fachadas do edificio e sobre este poderán realizarse todas as obras estabelecidas no artigo 42.3 da Lei 5/2016, do 4 de maio, do patrimonio cultural de Galicia, en relación co previsto no artigo 4.2.5., apartado 3, das NN. UU. do plan xeral, nas condicións estabelecidas na ficha particular. As parcelas non están suxeitas a ningún tipo de normativa sectorial de protección. O edificio está en solo clasificado como urbano consolidado, coa cualificación urbanística correspondente á Norma Zonal 1. Edificación singular, subzona 2, Ordenacións singulares dentro de tipoloxías de mazá pechada, regulada no artigo 7.2.1. das NN. UU. do plan xeral. O plan xeral para esta ordenanza recoñece como parámetros normativos os que se derivan da edificación existente, conforme á información que se contén na cartografía base do PXOM. No caso de discrepancia entre a cartografía e a realidade existente, prevalecerá esta última, sempre que estea debidamente acreditada (existenza de título habilitante municipal). De xeito adicional a normativa do PXOM estabelece condicións para as obras de nova planta. A catalogación proposta para o conxunto dos edificios, nivel III. Protección ambiental, suporá a obriga de manter a volumetría e fachadas pudendo realizarse todas as obras estabelecidas no artigo 42.3 da Lei 5/2016, do 4 de maio, do patrimonio cultural de Galicia, agás as obras de ampliación, de conformidade co disposto no artigo 4.2.5., apartado 3, das NN. UU. do plan xeral. A parcela está situada na zona de influencia de costas e no cono exterior das servidumes aeronáuticas do aeroporto de A Coruña, polo que nas actuacións se terán en conta as determinacións estabelecidas na Lei 22/1988, do 28 de xullo, de Costas coas súas modificacións posteriores e o Decreto 584/1972, do 24 de febreiro, de servidumes aeronáuticas, coas súas modificacións posteriores. O edificio está en solo clasificado como urbano consolidado, coa cualificación urbanística correspondente á Norma Zonal 1. Edificación singular, subzona 2, ordenacións singulares dentro de tipoloxías edificatorias de mazá pechada, regulada no artigo 7.2.1. das NN. UU. do plan xeral. Mesmo que no anterior, o plan xeral para esta ordenanza recoñece como parámetros normativos os que se derivan da edificación existente, conforme á información que se contén na cartografía base do PXOM. No caso de discrepancia entre a cartografía e a realidade existente, prevalecerá esta última, sempre que estea debidamente acreditada (existenza de título habilitante municipal). De xeito adicional a normativa do PXOM estabelece condicións para as obras de nova planta. Este grupo de vivendas está inserido nunha área de rehabilitación integral (A. R. I.), declarada o 19 de outubro de 2009, por resolución da Presidencia do Instituto Galego de Vivenda e Solo da Xunta de Galicia, polo que a catalogación proposta para o conxunto dos edificios, nivel III. Protección ambiental, suporá a obriga de manter o volume e as fachadas, pudendo realizarse todas as obras estabelecidas no artigo 42.3 da Lei 5/2016, do 4 de maio, do patrimonio cultural de Galicia e as previstas no artigo 13 da Lei 1/2019, do 22 de abril, de rehabilitación, rexeneración e renovación urbanas de Galicia. O conxunto de edificacións está inserido na zona de alerta delimitada polo Plan de Emerxencia Exterior da Refinaría de A Grela – Bens, aprobado polo Decreto 88/2016, do 7 de xullo, publicado no D. O. G. do 26.07.2016. A maior abastamento, a totalidade dos elementos obxecto da catalogación están inseridos nunha área de zonificación acústica, grafitada no Plano núm. O12. Zonificación acústica, dos planos do PXOM/13.